b'\n_START_ARTICLE_\nBaba Tahir\n_START_SECTION_\n\xc5\xbdivljenje\n_START_PARAGRAPH_\nBaba Tahir je bil eden od najbolj spo\xc5\xa1tovanih in uglednih zgodnjih pesnikov v perzijski knji\xc5\xbeevnosti. Ve\xc4\x8dina njegovega \xc5\xbeivljenja je zamegljena in skrivnostna. _NEWLINE_Rojen je bil v Hamadanu, glavnem mestu istoimenske iranske province, kjer je tudi \xc5\xbeivel.  Ime Orjan (Goli) ka\xc5\xbee, da je bil morda potujo\xc4\x8d dervi\xc5\xa1. Legenda pravi, da je pesnik, nepismen lesorezec, prisostvoval  predavanjem v verski \xc5\xa1oli, v kateri med so\xc5\xa1olci ni bil  dobrodo\xc5\xa1el. Datuma njegovega rojstva in smrti nista znana. Eden od virov navaja, da je umrl leta 1019. \xc4\x8ce je to res, je bil sodobnik pesnika Firdusija in Avicenne in neposredni naslednik Omarja Hajama.  Drug vir omenja, da je \xc5\xbeivel od leta 1000 do 1055, kar je zelo malo verjetno. Bolj zanesljive raziskave ka\xc5\xbeejo, da je \xc5\xbeivel 75 let. Rahat al-sodur, dokon\xc4\x8dan leta  603/1206, opisuje Baba Tahirjevo sre\xc4\x8danje s seld\xc5\xbeu\xc5\xa1kim osvajalcem  Togrulom (vladal 1038/1040 - 1063).\n_START_SECTION_\nPoezija\n_START_PARAGRAPH_\nBaba Tahirjeve pesnitve se \xc5\xa1e vedno recitirajo po celem Iranu ob spremljavi setarja (iz perzijskega  seh tar, tri strune), tristrunske viole ali lutnje. Tovrstne zelo stare pesnitve Perzijci imenujejo pahlavijat ali fahlavijat. Baba Tahirjeve pesnitve,  napisane v srednjeperzijskem (pahlavi), lurskem ali  hamadanskem nare\xc4\x8dju, se prepesnjene v sodobno perzij\xc5\xa1\xc4\x8dino. \xc5\xa0tirivrsti\xc4\x8dne kitice imajo bolj ljubezensko in misti\xc4\x8dno konotacijo kot filozofsko. Pesnitve so napisane v slogu do bajti, posebni obliki perzijske \xc5\xa1tirivrsti\xc4\x8dne kitice. Klasi\xc4\x8dna perzijska glasba temelji na perzijski knji\xc5\xbeevnosti, v kateri imajo velik dele\xc5\xbe prav Baba Tahirjeva dela.\n_START_SECTION_\nProza\n_START_PARAGRAPH_\nBaba Tahirju se pripisuje avtorstvo  Kalemat-e qesaar, zbirke skoraj 400 aforizmov, napisanih v arab\xc5\xa1\xc4\x8dini.\n_START_SECTION_\nGrobnica\n_START_PARAGRAPH_\nNa\xc4\x8drt za Baba Tahirjevo grobnico je naredil Mohsen Forugi. Grobnica je v bli\xc5\xbeini severnih hamadanskih mestnih vrat, obdana s cvetjem in zavitimi potmi. Sestavljena je iz dvanajst zunanjih stebrov, ki obdajajo osrednji stolp. Leta 1970 je bila obnovljena.'